**17. A feladat az 1848-49-es forradalom és szabadságharc történetére vonatkozik.**

(rövid)

**Mutassa be ismeretei és a források alapján a nemzetiségi kérdés alakulását az 1848-49-**

**es forradalom és szabadságharc idején Magyarországon!**

„Én soha, de soha a magyar szent korona alatt más nemzetet és nemzetiséget, mint a

magyart elismerni nem fogok. Tudom, hogy vannak emberek és népfajok, akik más

nyelvet beszélnek, de egy nemzetnél több itten nincsen.” *(Kossuth Lajos a szerbek*

*küldöttségének; 1848. március 27.)*

„…ne járuljunk a magyar szabadság asztalához, mert azon minden falat mérgezett.”

*(Simion Barniut, az erdélyi románság egyik vezetője; 1848. május)*

„A nemzet képviselői s az ország főrendjei Magyarország népeihez.

Atyánkfiai!

Szólunk hozzátok, magyarok, németek, tótok, oláhok, rácok, horvátok, oroszok!

Szólunk elárult közös hazánk nevében, mellyet a királyt környező cselszövők gonosz

hálóval körülkerítettek… Ott állunk, hogy élet és halál, szabadság és szolgaság

között van választás.” *(Az első népképviseleti országgyűlés irataiból; 1848. december)*

„…A harc közöttünk és a szerbek között felette kegyetlenül folyt, az utóbbiak a

hadifoglyokat könyörtelenül lemészárolták, sőt még a holttesteket is lefejezték és

megcsonkították. Részünkről is a csatamezőn csak ritkán nyert valaki pardont…”

*(Klapka György; 1848 nyara)*

„Egy van, mi különösen szívemen fekszik, mert Magyarhon jövője, véleményem

szerint attól függ. Különféle nemzetiségek iránt legyünk jogkiosztásban mentől

bőkezűbbek. Nemcsak Ausztria halt meg, hanem Szent István Magyarországa is.

Mire annyi vér és áldozat? Hogy nyomorú plántai [palántaszerű] életet éljünk,

mintegy melegágyi üveg alatt? Nem! Sorsunk a világ legnagyobb dicsősége leend,

vagy halál. Liberté, égalité, fraternité [szabadság, egyenlőség, testvériség], még nem

elég. A népek nemzetiségi életet is kívánnak élni. Olly rendszert kellene állítanunk,

melly által a nemzetiség egysége hiányát az egyéni nemzetiségi jogok egyeztetése és

méltánylata által pótolják.” *(Teleki László levele Kossuthnak; 1849. május)*

„ Tiszta román megyékben és hatóságokban, vagy pedig ott, hol a többséget a román

ajkúak teszik, a tanácskozások szintúgy román, mint magyar nyelven tartathatnak;

nem különben a jegyzőkönyv is mind a két nyelven szerkesztendő. Az

országgyűléssel, kormánnyal és hatóságokkal a levelezések magyarul történnek,


kivévén azon közléseket, melyek oly törvényhatóságok között válttatnak, hol mind a


két nyelv használtatik hivatalosan; ez esetben a levelezés román nyelven is

eszközöltethetik.” *(Magyar-román megbékélési tervezet; 1849. július 14.)*

**…………………………………………………………………………………………………**

**…………………………………………………………………………………………………**

****

****